A BIZOTTSÁG 329/2008/EK RENDELETE
(2008. április 10.)
az 552/2007/EK határozatnak a 2007. évi költségvetési felső határok megállapítása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 64. cikke (2) bekezdésére,
mivel:
(1)
Az olívaolaj-ágazat munkaprogramjainak finanszírozásához biztosított maximális közösségi hozzájárulás megállapításáról és az 1782/2003/EK tanácsi rendeletben foglalt, az egységes támogatási rendszer részleges vagy szabad választáson alapuló végrehajtására, valamint az egységes területalapú kifizetési rendszer éves pénzügyi keretének terhére történő kifizetések 2007-es évre vonatkozó felső határainak rögzítéséről, valamint az említett rendelet módosításáról szóló, 2007. május 22-i 552/2007/EK rendelet (2) I. melléklete megállapítja az 1782/2003/EK rendelet 66. és 69. cikkében előírtaknak megfelelően odaítélendő közvetlen kifizetésekre vonatkozó költségvetési felső határokat a 2007. évre.
(2)
Az 1782/2003/EK rendelet 64. cikkének (1) bekezdésével összhangban Franciaország az egységes támogatási rendszernek részleges - különösen az említett rendelet 68. cikke (2) bekezdése a) pontjának i. alpontjában rögzített feltételekkel történő - alkalmazása mellett döntött a fejőstehéntartás kiegészítő támogatása tekintetében. Az Európai Regionális Fejlesztési Alapra vonatkozó általános rendelkezéseket megállapító 1083/2006/EK tanácsi rendelet (3) 8. cikkének (4) bekezdése értelmében azonban Korzika és Hainaut franciaországi régió 2007. január 1-jétől nem részesülhet az említett cikk szerinti átmeneti támogatásban. Ezért a 2007. évtől kezdve nem finanszírozható az EMGA-ból az 1782/2003/EK rendelet 125. cikkének (5) bekezdése szerinti olyan, fejőstehén utáni kiegészítő nemzeti támogatás, amelyet Korzika és Hainaut franciaországi régió területén lévő gazdaságoknak ítéltek oda. A fejőstehén-ágazat közösségi támogatásának fenntartása érdekében Franciaország kérelmezte, hogy a Korzikában és Hainaut-ban kiegészítő nemzeti támogatás címén 2006-ig megvalósult kifizetéseknek megfelelő összeget átcsoportosíthassa a kiegészítő nemzeti támogatásnak az 552/2007/EK rendelet I. mellékletében megállapított 2007. évi felső határából a fejőstehén utáni támogatásnak az említett mellékletben megállapított felső határához. Következésképpen ki kell igazítani a fent említett költségvetési felső határokat.
(3)
Az 552/2007/EK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,
ELFOGADTA EZT A RENDELETET:
1. cikk
Az 552/2007/EK rendelet I. melléklete a következőképpen módosul:
a)
„az anyatehénre vonatkozó támogatás” összegének helyébe Franciaország esetében a „734 416” összeg lép;
b)
„az anyatehénre vonatkozó támogatás kiegészítése” összegének helyébe Franciaország esetében a „0” összeg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. április 10-én.